###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. június 12-én** megtartott üléséről (**2017/IX. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó Andrási András, Lengyel János képviselők

Rózsa Sándor jegyző, Dr. Czap Enikő aljegyző, Kovács Szilvia alpolgármester, Dr. Bukács Annamária irodavezető,  Szabóné Bóka Réka költségvetési csoportvezető, Nyester Ferenc önkormányzati tanácsadó, Sipos Mariann gazdálkodási csoportvezető, Andrási Zoltán a Karcagi "Erőforrás" Kft. ügyvezetője, Varga Nándor a Karcagi Ipari Park Kft. ügyvezetője, Kurucz István bizottsági tag, Karcag TV, Daróczi Erzsébet újságíró, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvezető

**Távolmaradt:** Dr. Kanász-Nagy László, Dr. Kovács László képviselők

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Tájékoztató a 2015. évi Milánói Világkiállítás magyar pavilonjának Karcagon történő újjáépítéséről
 | Dobos László polgármester |
| 1. Javaslat a 2015. évi Milánói Világkiállítás magyar pavilonja Karcagra szállított elemeinek átadás-átvételi feladataihoz kapcsolódó ügyvédi megbízási szerződés megkötésére
 | Dobos László polgármester |
| 1. Javaslat a 2015. évi Milánói Világkiállítás magyar pavilonja Karcagra szállított elemeinek raktározására és tárolására vonatkozó vállalkozási szerződés megkötésére
 | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**185/2017. (VI.12.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. június 12-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendi pontok megtárgyalására.

|  |  |
| --- | --- |
| **1. napirendi pont:** | Tájékoztató a 2015. évi Milánói Világkiállítás magyar pavilonjának Karcagon történő újjáépítéséről |

**Dobos László polgármester:** Az idő rövidsége miatt volt szükség a soron kívüli ülésre. Nagyon komoly és fontos feladat kezdődik az önkormányzat számára. A milánói pavilon helyzete tette szükségessé ezeket a lépéseket. Még 2015-ben döntöttek úgy, hogy Karcag város örömmel vállalja azt, hogy megfelelő támogatások elnyerésével az ideérkező pavilont egy új épületté alakítja át, megfelelő infrastruktúrával látja el. Az eddigi működtető, a Kárpátok-Alpok Zrt. a feladatát lassan befejezi. Vitára bocsátotta a tájékoztatót.

Kérdés, hozzászólás van-e?

***– Dr. Kanász-Nagy László képviselő úr és Dr. Kovács László képviselő úr megérkezett –***

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság a soron kívüli ülésén mind a három napirendet megtárgyalta, támogatta és a képviselő-testületnek elfogadásra javasolja.

Ismertette, hogy a pavilon az Erzsébet-ligetben kerül elhelyezésre kulturális és hagyományőrző tevékenységek céljából.

**Dobos László polgármester:** A tájékoztatóban foglalt feladatok alapján elmondta, hogy 2017. évben 328,9 MFt, 2018. évben pedig 1108,1 M Ft forrás áll rendelkezésre.

További kérdés, észrevétel nem hangzott el.

**Dobos László polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**186/2017. (VI.12.) „kt.” sz. h a t á r o z a t**

**a 2015. évi Milánói Világkiállítás magyar pavilonjának Karcagon történő újjáépítéséről**

A Karcag Városi Önkormányzat Képviselő-testülete a 2015. évi Milánói Világkiállítás magyar pavilonjának Karcagon történő újjáépítéséről szóló tájékoztatóját

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben

|  |  |
| --- | --- |
| **2. napirendi pont:** | Javaslat a 2015. évi Milánói Világkiállítás magyar pavilonja Karcagra szállított elemeinek átadás-átvételi feladataihoz kapcsolódó ügyvédi megbízási szerződés megkötésére |

**Dobos László polgármester:** Miután megkezdődnek a bontási munkálatok, az átadás‑átvételhez szükséges a folyamatos jogi felügyelet. Nagyon fontos, hogy jogtisztán kerüljön az önkormányzathoz maga az épület és a vele kapcsolatos anyagok is. A beérkezett árajánlatok közül a Dr. Kovács P. Zoltán Ügyvédi Iroda által adott árajánlatra tett javaslatot.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**187/2017. (VI. 12.) „kt.” sz. határozat**

**a 2015. évi Milánói Világkiállítás magyar pavilonja Karcagra szállított elemeinek átadás-átvételi feladataihoz kapcsolódó ügyvédi megbízási szerződés megkötéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, figyelemmel a 2015. évi Milánói Világkiállítás magyar pavilonjának Magyarországon történő elhelyezéséről szóló 1130/2017. (III.20.) Korm. határozat 3. pontjában foglaltakra az alábbiak szerint dönt:

1. Karcag Városi Önkormányzat ügyvédi megbízási szerződést köt a Dr. Kovács P. Zoltán Ügyvédi Irodával (1054 Budapest, Hold u. 21.) a Milánóban lebontásra kerülő magyar pavilon egyes épületelemeinek és a hozzá tartozó felszereléseinek, berendezési tárgyainak, gépeinek valamint a szükséges dokumentációk átadás-átvételi feladatainak ellátására. A megbízás a pavilon átadás-átvételének lebonyolításáig tart. A megbízási díj 5.400.000 Ft + 1.458.000 Ft ÁFA, összesen bruttó 6.858.000 Ft.
2. A Képviselő-testület felhatalmazza a Karcag Városi Önkormányzat Polgármesterét, hogy az Ügyvédi megbízási szerződést és annak esetleges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. június 15.

 Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Dr. Kovács P. Zoltán Ügyvédi Iroda 1054 Budapest, Hold u. 21.

|  |  |
| --- | --- |
|  **3. napirendi pont:** | Javaslat a 2015. évi Milánói Világkiállítás magyar pavilonja Karcagra szállított elemeinek raktározására és tárolására vonatkozó vállalkozási szerződés megkötésére |

**Dobos László polgármester:** A szállítással a pavilon bontásra kerül, és így annak raktározásáról és tárolásáról is gondoskodni kell. A legkedvezőbb árajánlott a NÉPSZER Kft. adta.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**188/2017. (VI. 12.) „kt.” sz. határozat**

**a 2015. évi Milánói Világkiállítás magyar pavilonja Karcagra szállított elemeinek raktározására és tárolására vonatkozó vállalkozási szerződés megkötéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, figyelemmel a 2015. évi Milánói Világkiállítás magyar pavilonjának Magyarországon történő elhelyezéséről szóló 1130/2017. (III.20.) Korm. határozat 3. pontjában foglaltakra az alábbiak szerint dönt:

1. Karcag Városi Önkormányzat vállalkozási szerződést köt a NÉPSZER Nagykunsági Építő Szerelő Kft.-vel (5300 Karcag, Szivárvány u. 4.) a Milánóban lebontásra kerülő magyar pavilon Karcagra szállított elemeinek raktározására és tárolására maximum 1600 m2 raktározási területen az alábbi feltételekkel:
	* 1. A beszállított anyagok átvételét követő lepakolás, szortírozás és az adott raktárhelyre történő bepakolás (nyílt területen állagmegóvással) 1 kamion 98.760 Ft+ÁFA.
		2. A bepakolt anyagok tárolási, őrzési, állagmegóvási, raktározási költsége Ft/m2/hó max. 2018. december 31-ig: 490 Ft/m2/hó+ ÁFA.
2. A Képviselő-testület felhatalmazza a Karcag Városi Önkormányzat Polgármesterét, hogy a Vállalkozási szerződést és annak esetleges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. június 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. NÉPSZER Nagykunsági Építő Szerelő Kft. 5300 Karcag, Szivárvány u. 4.

**Dobos László polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb, munkaterv szerint

**2017. június 29-én (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester  | jegyző |